XI број 06 – 22/23 веза бр. VII 353-80/2023

Веће Градске општине Звездара да поступајући по захтеву предузећа „WAY TO GO“ доо за укидање Решења VII 353-80/23 од 27.04.2023. године, Одељења за комуналне делатности, заштиту животне средине и координацију инвестционих пројеката Управе Градске општине Звездара у Београду, на основу чл. 7. Закона о главном граду ("Сл. гласник РС" бр. 129/07, 83/2014 - др. закон, 101/16 -др. Закон, 37/19 и 111/21), члана 42, став 1, тачка 7. Статута Градске општине Звездара – пречишћен текст ("Службени лист града Београда" број 124/19 ), члана 184, став 2. Закона о општем управном поступку ("Сл. гласник РС" бр.18/2016, 95/2018 - аутентично тумачење и 2/2023-аутентично тумачење) и чланова 43-45. Пословника Већа Градске општине Звездара XI број 06 –42/19 од 03.12.19. године и XI број 06 –51/22 од 22.11.2022. године, доноси

**Р Е Ш Е Њ Е**

**УКИДА СЕ** Решење број VII 353-80/23 од 27.04.2023. године, Одељења за комуналне делатности, заштиту животне средине и координацију инвестционих пројеката Управе Градске општине Звездара којим је одобрено привремено заузеће дела јавне зелене површине постављањем мобилног бара и баште на укупној површини од 25 м2 на платоу испред зграде ГО Звездара у Београду у периоду од 04.05.2023. до 07.05.2023. и од 11.05.2023. до 14.05.2023. године, **јер извршење предметног решења није спроведено.**

**О б р а з л о ж е њ е**

 Дана 29.05.2023.године Већу Градске општине Звездара прослеђен је захтев предузећа „WAY TO GO“ доо од 11.05.2023. године за укидање Решења број VII 353-80/23 од 27.04.2023. године, Одељења за комуналне делатности, заштиту животне средине и координацију инвестционих пројеката Управе Градске општине Звездара у Београду.

 Увидом у списе предмета Одељења за комуналне делатности, заштиту животне средине и координацију инвестционих пројеката број VII 353-80/23 утврђено је следеће чињенично стање:

 Решењем број VII 353-80/23 од 27.04.2023. године, Одељења за комуналне делатности, заштиту животне средине и координацију инвестционих пројеката Управе Градске општине Звездара првим ставом диспозитива одобрава се предузећу „WAY TO GO“ доо привремено заузеће дела јавне зелене површине постављањем мобилног бара и баште на укупној површини од 25 м2 на платоу испред зграде ГО Звездара у Београду ради одржавања промотивне активности, а према приложеној Ситуацији уз сагласност ЈКП „Зеленило – Београд“ број 8761/3 од 26.04.2023, која чини саставни део решења. Ставом 2. диспозитива овог Решења одређено је да решење важи од 04.05.2023. до 07.05.2023.год. и од 11.05.2023. до 14.05.2023. у свему према условима из првог става диспозитива предметног Решења.

 У молби за укидање решења предузећа „WAY TO GO“ доо од 11.05.2023. године наведено је да се промотивна активност неће одржати у горе поменутом периоду.

 На захтев Одељења за комуналне делатности, заштиту животне средине и координацију инвестционих пројеката од 15.05.2023. године, Одељење за инспекцијске послове Управе ГО Звездара обавестило је првостепени орган дописом број 355 – 1042/2023 од 22.05.2023. године да инспекцијском контролом извршеном дана 11.05.2023. године око 11 часова и 15.05.2023. године око 10 часова, није уочено да је фирма „WAY TO GO“ доо поставила мобилни бар и башту на јавну површину у ул. Булевар краља Александра бр. 77.

 Код оваквог утврђеног чињеничног стања, Веће Градске општине Звездара као другостепени орган је става да решење број VII 353-80/23 од 27.04.2023. године, Одељења за комуналне делатности, заштиту животне средине и координацију инвестционих пројеката Управе Градске општине Звездара треба укинути јер његово извршење није спроведено.

 На основу наведеног, донета је одлука као у диспозитиву.

 Другостепено Решење број XI број 06 – 22/23 веза бр. VII 353-80/2023. донето је на седници Већа Градске општине Звездара XI број 06 – 22 одржаној 30.06.2023.године.

 Ово Решење је коначно у управном поступку и против истог жалба није допуштена, али се може покренути управни спор тужбом, која се подноси непосредно Управном суду у Београду, у року од 30 дана од дана пријема Решења.

Доставити:

 -   Решење у 7 примерака доставити првостепеном

органу, с тим да један примерак решења достави подносиоцу

захтева а остале примерке надлежним органима

 ПРЕДСЕДНИК ВЕЋА

 ГРАДСКЕ ОПШТИНЕ ЗВЕЗДАРА

 Владан Јеремић, с.р.